**Ceasornicarul**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ceasornicar zelos,

De ce nu te-i fi fost făcut tu popă?

Ca să-mi vorbeşti întruna

Despre nemurire

Nu să repari

Mereu

Bătrânul orologiu,

Că-mi trece vremea

Să îmi dea de ştire.

Că văd şi eu

Uitându-mă-n oglindă

Cum mi se-adună anii duşi

Pe faţă

Şi timpul are ani

O veşnicie

Eu n-am primit în dar

Decât o viaţă.

Neîncetat,

O macină cesornicele tale

Cu limba lor ce ticăie într-una

De parc-o simt

Din mine cum tot taie

Felii de viaţă,

Una câte una.

Şi tu,

Mânat de focul pasiunii tale

Nu laşi nicicând

Ceasornicul să tacă,

Îl peteceşti mereu

Cu visurile tale

Şi zilele din mine

Pleacă,

Pleacă.

....................................................

Ceasornicar bătrân,

De ce tot stai încovoiat de spate?

Ţi-i fi pierdut,

Bag seamă,

Şi tu,

Tinereţea

Printre rotiţele ceasornicelor tale.

Nu te cuprinde oare

Şi pe tine

Azi

Tristeţea?

N-ai vrea cumva

Acum

Să nu fi fost acela

Ce măsură

Cu truda lui

Pieirea?

Ci,

Să fi fost un popă preacucernic

Să-mparţi,

Cu har divin,

Doar nemurirea?